LidanRubinov/Halacha-QA huggingface dataset:
שאלה: קריאה בשם הורי הצד השני בשם פרטי: מה ההלכה לגבי קריאה של האיש והאשה בשמות הורי הצד השני, האם מותר לקרוא להם בשמותם הפרטיים, ובכלל האם יש להם דין כיבוד הורים?
תשובה: לא קוראים להם בשמם הפרטי. אדם חייב בכבוד חותנו כמו שחייב בכבוד אביו. אם קוראים לחותן אברהם, יכול לקרוא לו אבא אברהם, אבל לקרוא רק בשם הפרטי, זה לא הדרכה של תורה. כשיוולדו לכם ילדים, תוכל לקרוא לחותן סבא והבעיה תיפתר.
שאלה: חתונה בערב ט"ו בשבט: האם יש מניעה דתית או אחרת לקיים חתונה בערב ט"ו בשבט? במידה והחתונה בתאריך זה, האם יש מצוות אחרות שכדאי לקיים בערב זה יחד עם החתונה?
תשובה: אין שום מניעה לקיים חתונה בליל ט"ו בשבט. הרב שמואל הולשטיין
שאלה: בן לגיורת שאינה שומרת מצוות, נחשב יהודי?: יהודי הכיר גויה, לפני שנישאו היא התגיירה, (לא ידוע אם גיור אורטודוקסי או רפורמי - לכן אבקש שתתיחסו לכל המקרים הנ"ל) נולד להם בן, מלו אותו כדת משה בישראל, הבן שלהם הכיר בחורה יהודיה, מה דינם של הנישואין ביניהם והילדים שיהיו להם, האם יש השלכות על הילדים, מהם? ראוי לציין כי ההורים של הבחור אינם שומרים תורה ומצוות.
תשובה: אם יש ספק היא צריכה לעבור גיור לחומרא ואם הבן נולד קודם, בזמן שיטבילו אותה תטביל גם את הילד מחמת הספק. צריכים לבדוק איזה גיור עברה אם הבחור. אולי צריך קבלת מצוות לחומרא. אם התגיירה כהלכה ונהגה תקופה מסויימת בשמירת מצוות הגיור ראוי, כמו כל יהודי שנולד למשפחה שומרת מצוות ועזב את שמירת המצוות, יהדותו אינה נפגעת בכך. אם מיד לאחר הגירות לא נהגה בשמירת המצוות זה מגלה שכל הגיור היה הצגה.
שאלה: לשקר כדי לשמח את ההורים: אני ילד בן 10 אני הבכור במשפחה ויש לי עוד 3 אחים. רצינו לשאול את כבוד הרב האם מותר לשקר כדי לעשות נחת רוח להורים? לדוגמא: אבא אמור לעשות לנו מקלחת. המון פעמים אנו רוצים להפתיע אותו ומתקלחים לבד לפני שהוא מגיע הביתה או מתפנה מעיסוקיו. כאשר הוא קורא לנו לבוא למקלחת אנו מעמידים פנים שלא התקלחנו ובתואנות שונות אומרים כי אין לנו רצון להתקלח. ואז אבא מגלה להפתעתו ולשמחתו כי כבר התקלחנו לבד והקלנו מעליו את העומס. האם מה שאנו עושים נחשב שקר, והאם הדבר מותר?
תשובה: : להוציא דבר שקר ממשי מהפה לא כדאי בכל מקרה. אולם להעמיד פנים כדרך משחק וכדי להביא שמחה לאבא אין בכך בעיה. במיוחד עם התוכנית היא לגלות זאת תיכף ומיד אין בכך בעיה. המשיכו לשמח כך את אביכם.
שאלה: בדיקת מש מתולעים: איך בודקים "מש" (סוג של קטנית הנמכרת בחנויות טבע) מתולעים?
תשובה: "מש" נבדק כאפונה יבשה, א. צריך לראות שאין קורים בין הגרגירים. ב. יש לסנן את האפונה "מש" במסננת שיפול מה שבין הגרגירים אבל לא הגרגיר עצמו. ולראות שהנושר איננו חרקים אלא לכלוך חצוני. ג. להעביר את הגרגירים על צלחת לבנה, ולראות שאין בהם חורים. לאחר מכן לקחת שלש חפנים ולבדוק בצורה מדוקדקת יותר. אם כל התוצאות נקיות אפשר לאכול. בברכת התורה והארץ הרב יהודה הלוי עמיחי
שאלה: חישוב הקץ בימינו: סבלנו במשך דורות מחישובי קץ שונים ומשונים החל משבתאי צבי וכלה בעליית התימנים "אעלה בתמר" - תרמ"ב, שמעתי כי מס רבנים החליטו שמאחר ואנו חיים בדור מגולה זה אז ניתן לחשב את הקץ, רציתי לדעת עד כמה הדבר נכון?
תשובה: אני לא שמעתי על דבר כזה. אם ח אומרים ש"תיפח רוחם של מחשבי קיצים"- אפשר לומר שאנו נמצאים באתחלתא דגאולה, אבל לומר בדיוק באיזו שנה צריכה להיות הגאולה, אין לנו נבואה עדיין. וזה לא דרכה להיות צמוד לאיזשהו תאריך.
שאלה: רכילות: אם סיפרתי לאדם אחר שבשכנותי גרה אישה שהיא חצי ערביה וחצי יהודיה (היא יהודיה מצד האמא- כך שמבחינה הלכתית היא יהודיה). האם זה בגדר רכילות? אציין כי השכנה אינה שומרת את דת משה וישראל. כשאני פוגשת אותה עם אנשים -הם תמיד ערבים, וכפי הנראה לעיין ספק אם היא רואה את עצמה כבעלת זהות יהודית כלשהי.
תשובה: לא, כי טוב שהשכנים ידעו ויתרחקו מאשה זו.
שאלה: איחסון מאכל לא כשר: האם מותר לאחסן במקרר הבית שרימפס לצורך פיתיון עבור תחביב הדיג שלי? כמובן שהוא מכוסה בכמה שכבות אטומות.
תשובה: אם הוא מאוכסן באופן כזה שאין סיכוי שיגע במאכלים ובכלים, ואין חשש כי מישהו בטעות יאכל מהם או יערב אותם בכלי כשר וכד' - אין איסור. הרב שמואל הולשטיין
שאלה: מצות עשה - תקיעה בחצוצרות: מצוות עשה - ותקעתם בחצוצרות. האם ניתן לקיים מצוה זאת גם בימינו, שכתוב: "כי תבוא מלחמה בארצכם.", ואם כן, האם מערכות הכריזה בישובים יכולות לשמש כתקיעה בחצוצרות וקיום מצוות העשה?
תשובה: המצוה לא יכולה להתקיים במערכת הכריזה. יש מחלוקת הפוסקים האם צריך דווקא חצוצרות או שופרות. בתפילות שנערכו בהנהגתו של הרב אליהו שליט"א תקעו בחצוצרות וגם בשופרות ואמרו את התפילה - כמו שכתוב בתורה. אנו מקיימים את המצוה בתפילות הנערכות על יד הכותל המערבי.
שאלה: כשרות כרובית ברוקולי: אני עובר על השאלות בנושא אכילת כרובית וברוקולי רגילים, ונדהם לראות שרבנים כאן עונים שאין דרך לבדוק ולכן אסור לאכלם! אני זוכר שסבא של אמא שלי, שהיה רב גדול עלה לארץ מטוניס ג רבה וגר כל חייו בירושלים, היתה אשתו מכינה כרובית לערב שבת, וזה לפני שהמציאו בכלל את גוש קטיף! האם הוא לא עשה כראוי? רבנים גדולים היו מכינים מאכלים מהירקות הללו לכבוד שבת קודש ולא אמרו על זה מילה, עד שקם "גוש קטיף" והחליט שאסור בכלל. אז אני תוהה אולי זה מסיבה מסחרית?
תשובה: אין להשוות את העבר עם ההווה, כשם שאין להשוות את ההווה עם העתיד. דור דור ודורשיו, כל דור לפי מה שהוא יודע ומה שהוא רואה. האם התפילין שלנו היום מרובעות כריבוע שלפני 200 שנה? האם המדות של היום הם כמדות של פעם? כל אחד צריך להשתדל לפי המצב שהוא חי, ולא לדון לפי מה שהיה בעבר, כשם שכל החיים שלנו אנו חיים לפי המציאות שלנו ולא לפי המציאות שהייתה לפני שנים. הנץ היום איננו כנץ לפני שנים שלא היו שעונים וכדו', וכל אחד נידון לפי דורו ולפי המציאות שלו, אין אדם נידון על פי מציאות עתידית. ככלל אתה יכול לשאול על משרע"ה ויהושע האם הקפידו בכל הדברים שאנו מקפידים היום?! אלא שכל דור ההלכה היא לפי המקום והזמן, כפי שכותב הש"ך (סי' פד) שאין להשוות זמנים ומקומות שונים. אנו יודעים שבמשך 20 שנה האחרונות התרבו חרקים, ואין דומה מצב החרקים היום למצבם לפני שנים. יתכנו סיבות נוספות, כגון: התחממות העולם, או סיבות אגרוטכניות נוספות, על כן השאלה היא האם רואים את החרקים או לא, וכאשר הם נראים בעין רגילה הם נאסרים, ויש לקנותם. בברכת התורה והארץ הרב יהודה הלוי עמיחי
שאלה: לקרוא בשני השמות לאחר הוספת שם: בהתייעצות עם הרב אבנר אליחי גבריאל הוא הוסיף לי שם למציאת זיווג, לשם לימור המקורי הוסיף הרב "שר". הוא ייעץ לי לנסות להתחבר לשם במשך תקופה ורק לאחריה להוסיף את התוספת בתעודת הזהות. האם עלי לבקש מכל הסובבים אותי לקרוא לי בשתי השמות או שמספיק המשפחה הקרובה וחברים?
תשובה: טוב שכולם יקראו לך כך.
שאלה: ברכה אחרונה על מגוון מאכלים: מידי מוצאי שבת לאחר ההבדלה אנו נוהגים לשיר מס שירים של מוצ"ש ולאחר מכן לסדר על השולחן מס סוגים של פירות טריים ויבשים ולברך עליהם מזונות, עץ, אדמה, ולקינוח שותים כוס תה ומברכים שהכל. לאחר הברכות נוהגים לברך ברכה אחרונה בורא נפשות. לעיתים בין הפירות יש גם ממין שבעה, תאנים, ענבים או תמרים וכו'. האם במקרים אלו עלינו לברך ברכה אחרונה מעין שלוש? אבקש להבהיר שלא מדובר בסעודה מתוך סעודות השבת אלא בתוספת של מוצ"ש.
תשובה: אם אוכלים מפירות שבעת המינים כשיעור אז יש לברך ברכה מעין שלש, וגם שהכל על שאר המשקים וכדו'.
שאלה: פדיון לילד מחוץ לנישואין: זוג לא נשוי שהביאו לעולם ילד ועשו לו ברית. האם יש מקום לעשות לו פדיון או שחובה לעשות לו פדיון, אם כן, אז הפדיון צריך להיעשות כמו פדיון רגיל?
תשובה: אם ידוע בוודאות מי האב הוא חייב בפדיון בנו גם אם אינו נשוי. עם זאת אין מקום לחגיגה פומבית וסעודת מצוה הבאה בעברה כשההורים אינם נשואים אלא יש להסתפק במעשה צנוע ע"י כהן בלבד.
שאלה: התנגשות בין עבודה למוסריות: אני מפקח בניה והגיע תלונה לגבי עבירות בניה שנעשו בבית כנסת. האם עלי להיות לא מוסרי מקצועי ולהתעלם מהתלונה או שעלי לטפל בתלונה בדרך המקובלת ( עצירת בניה וקנסות)?
תשובה: זה שהמבנה הוא בית כנסת לא מתיר לעבור על תקנות הבניין. גם בית כנסת צריך לבנות בצורה בטיחותית, ל הציבור. צריך לנקוט בכל האמצעים שגם בית כנסת יבנה על טהרת הקודש, ולא שיעברו על תקנות הבנייה.
שאלה: תאונת דרכים - חיובי הנהג: נסעתי ברכב שלי עם חברה ליעד משותף כאשר היא נהגה בהסכמתי. ולצערנו היתה תאונת דרכים כאשר היא מודה באחריותה לתאונה. מה הם חיוביה לפי ההלכה אם בכלל, לגבי: 1. ת ההשתתפות העצמית בתיקון הנזק לרכב. 2. ת השווי המוערך של ירידת ערך הרכב. 3. ת הפרשי עלויות הביטוח להבא כאשר צפוי שיהיו יקרות יותר עקב חסרון סעיף "העדר תביעות". 4. השתתפות בעלויות הנסיעות בימים בהם הרכב במוסך. 5. פיצוי על בזבוז הזמן סביב הביקורים במוסך.
תשובה: חברתך נחשבת למזיק ועליה לשלם את התשלומים הבאים: א- עליה לשלם השתתפות עצמית בביטוח. ב- כמו כן עליה לשלם את ירידת הערך של הרכב, או לחלופין את ההשתתפות בירידה. ג- גרמא בנזיקין חייב לצאת ידי שמים, ולכן אף אם אינה חייבת לך מעיקר הדין על בזבוז זמן עבודה שלך בנסיעות למוסך, אך לצאת ידי שמים עליה לשלם לך על כך. ד- את הפרשי עליית מחיר הביטוח עקב תאונה אין עליה לשלם, ואף אין בכך גרמא בנזיקין, כי אינך חייבת לבטח את הרכב., וזוהי רק עיסקה פרטית בינך לביטוח. אומנם יש הסוברים שיש לחייב בזה את המזיק מדינא דגרמי, ולכן על כל פנים תשלם זאת בכדי לצאת ידי שמים. ה- כמו כן, את מחיר הנסיעות בימים אלו בהם אין לך רכב אין עליה לשלם, כי גם ברכב שלך יש הוצאות של נסיעות, ויתכן שאף הן יקרות יותר. הרב חננאל פאטשינו.
שאלה: גיור של גויים רשעים: האם צריכים אנו לגייר גויים שמוכנים באמת לקבל מצוות, אך אנו שונאים אותם בשל מעשיהם הקודמים. למשל, (דוגמא קיצונית) אם אייכמן היה דורש להתגייר, והיה נראה אמיתי בבקשתו, האם היינו חייבים לגיירו? ואם תאמר שעושה כדי לא להתפס, מה יהיה אם היה רוצה להתגייר לפני שתפסנו אותו? בכלל, לגייר גויים, זה חובה עלינו, או אם בא לנו אנו עושים את זה? אולי נאמר שהעיקר בגרות זה ההצטרפות לעם ישראל, וממילא אי אפשר לכפות על עם ישראל לצרף אליו אנשים שנואים לנו?
תשובה: אם כוונתו אמיתית, כתוב שלא מקבלים גויים מעמלק, אך שאר גויים מקבלים. אם לא עושה את זה בשביל טובות הנאה, אינני חושב שיש בהלכה מניעה מלקבל כל גוי. העיקר שתהיה כוונתו אמיתית, שיתכוון להתנהג כמו עם ישראל בקיום תורה ומצוות. ואז, אין מגבלה את מי לקבל ומי לא, על פי עברותיו בעבר.
שאלה: ברכת נטילת ידיים: לפי הידוע לי, צריכים לברך ברכת ידיים בבוקר מאחר וכל הגוף נטמא מהשינה למעט הידיים שבהם שולטות הטומאה עד לנטילה. כמו כן כידוע נטילת ידיים והדלקת נרות הם הברכות היחידות שבהן הברכות נעשות לאחר המעשה (קודם נוטלים ולאחר מכן מברכים). ואני מבקש לשאול, הרי הידיים טמאות ואנחנו נוטלים ידיים ומרימים את הידיים למעלה ומברכים על נטילת ידיים. האם המים שאיתם נטלתי את הידיים ונמצאות על הידיים שלי טמאות? אם כן, אז למה אני מברך על ידיים טמאות מהמים שעדיין נוגעים בהם (כי הרי ידוע שאסור לנגב את הידיים בבגדים כי יש בהם טומאה) ולא להעביר את הברכה לאחר הניגוב, שאז אני מוציא את הטומאה מהידיים ומברך על ידיים טהורות? ואם לא הם טהורים אז למה אני לא יכול למשל לנגב איתם בבגדים או לעשות עם המים האלו (שהם מבורכים) למשל השקיית צמחים או שטיפת פנים? ברשותכם עוד תוספת קטנה לזיכוי הרבים על נטילת ידיים שקוראים: ר"ת "על נטילת ידיים" עני ( לא עלינו ) יד בגימטריה שווה 14 2 28 כמנין המפרקים בידיים מנין האותיות בפסוק הראשון בראשית ברא אלוקים הוא 28 ומדבר על שהאלוקים (ולא אנחנו ) ברא את השמים ואת הארץ. הכל מהקב"ה ולא ממעשי ידינו.
תשובה: הדבר מתבאר באריכות במסכת ידיים כי המים שעל הידיים אינם טמאים, לעומת המים שנטלו בהם וירדו מהידיים שהם כן טמאים. לא מנגבים את הידיים בבגדים לא בגלל טומאה אלא כי חכמים אמרו כי הדבר קשה לשיכחה. לדעת חלק מהאחרונים (הגר"א ועוד) ראוי לאחר הנטילה ליטול פעם נוספת (פעם רביעית) כדי להעביר את המים של הנטילה שיש בהם טומאה מסויימת. הרב שמואל הולשטיין
שאלה: דג חלבי במכלים בשריים: דג שנאפה בתנור חלבי בן יומו, חומם בטעות במיקרוגל על צלחת חרסינה ומכסה פלסטי בשריים. מה דינם של הצלחת, המכסה והסכו"ם (שהשתמשנו בו כדי לאכול את הדג)?
תשובה: זה מקרה של נ"ט בר נ"ט (נותן טעם בנותן טעם), וזה שום דבר.
שאלה: אימוץ של בן כהן וגרושה: האם בן שנולד לאב כהן ואם גרושה ואומץ על ידי משפחה אחרת, דינו ככהן לכל דבר גם לאחר ששינו את שם משפחתו לשם המשפחה המאמצת?
תשובה: שינוי שם משפחה אינו משנה את היחוס של האדם ולכן כהן ששינה את משפחתו נשאר כהן. אולם בן שנולד לאב כהן ואשה גרושה נחשב כחלל ואין לו דיני כהונה.
שאלה: קטיף חופשי בשדות של היתר מכירה: חקלאי שקיבל היתר למכור את שדהו לנכרי ולזרוע בו בשמיטה - האם ראוי שישתדל לפתוח את השדה ולאפשר לציבור לקטוף בו באופן חופשי? מצד אחד, השדה שייך לגוי ואין בו כל עניין של שמיטה, ולכן אין שום עניין לפתוח אותו לציבור אך מצד שני, ע"פ דעת הראי"ה קוק זצ"ל, היתר מכירה הוא היתר של שעת הדחק, ולכן יש למעט ככל האפשר את השימוש בו אם חייבים להשתמש במכירה כדי לזרוע ולקצור, לא חייבים להשתמש בו כדי לסגור את השדה, ואפשר לקיים לפחות את המצוה של פתיחת השדה לציבור. אמנם פתיחת השדה כרוכה בסיכון - החקלאי עלול להפסיד קצת כסף - אבל הסיכון הוא מאד קטן, כי רוב האנשים לא יטרחו ליסוע ולקטוף רק אנשים עניים במיוחד, שגרים קרוב לשדה, יעשו זאת. וההפסד המועט שייגרם לחקלאי עקב כך לא יגרום להתמוטטותו, ולכן אין הצדקה להסתמך על היתר מכירה במקרה זה.
תשובה: אם מכר, להרבה שיטות מפקיע מהשדה קדושת שביעית, וכך שיטת מרן הבית יוסף. המבי"ט (אחד מגדולי חכמי ספרד בזמנו) מחמיר בזה, ואומר שגם שדה שנמכרה לנכרי יש בה קדושת שביעית. מי שרוצה לנהוג כמו המבי"ט הוא "סופר חסיד", אך מצד הדין לא צריך.
שאלה: חצי קדיש של קריאת התורה -ליתום: מה משמעותו של חצי קדיש בסוף קריאת התורה? והאם נכון ליתום "מהקהל" לומר קדיש זה יחד או במקום העולה האחרון בקול או בלחש? (לאשכנזים וספרדים)
תשובה: הקדיש בא להפסיק בין שבעת הקרואים, שהם חובת היום, למפטיר שאינו ממניין הקרואים ובדרך כלל הוא רק חוזר על הקטע האחרון. אין זה קדיש יתום, ואין צורך שאבל יאמר אותו, אך הספרדים נוהגים שאבל או בעל חיוב קונה את המשלים ( שביעי) והוא אומר את הקדיש.
שאלה: פיג מה אדומה: כבר קנו לי פיג מה אדומה. יש מה להחמיר לקנות אחרת כדי שלא ללבוש בגד אדום או שאין קפידא בלילה, במיוחד אם כבר קנו את הבגד, וקצת טירחה להחליף אותו?
תשובה: בפיג'מה אין להחמיר בכך.
שאלה: האם יש ברכה כלשהי לטיהור בית מכלבים?: האם יש ברכה למקרה ואני רוצה לטהר בית אחרי שחיו שם כלבים?
תשובה: לא. כלבים אינם משאירים טומאה במקום בו חיו. אם אתם נכנסים לגור בבית לראשונה יש מקום לעשות חנוכת הבית, אם בשכירות- לא חובה, אם קניתם את הבית ראוי ביותר לעשות על מנת לשבח ולהודות לה' על הטובה שגמלכם וממילא להוסיף קדושה בבית. הרב שמואל הולשטיין
שאלה: לימוד תורה יומי: ברצוני בבקשה לשאול את הרב שאלה על הלכה שראיתי בספר חיי אדם (הלכות תלמוד תורה כלל י', ג) : חייב אדם ללמוד בכל יום תורה שבכתב שהוא תנ"ך ובמשנה וגמרא ופוסקים). האם לימוד האגדות שבעין יעקב מוציא ידי חובת לימוד גמרא, והאם לימוד פירוש תורה שבכתב (רש"י על חומש) מוציא ידי חובת לימוד משנה?
תשובה: אם לומד חומש ורש"י, רש"י בדרך כלל מפרש על פי ח וזוהי תורה שבעל פה. התוספות במסכת קידושין אומרים לגבי אדם שלומד גמרא, שיש לו הכל, תורה, משנה וגמרא.
שאלה: כיוון התפילה בבית הכנסת: ההיכל בבית הכנסת שלנו מכוון לצד מזרח כל המתפללים מתפללים לצד מזרח (ההיכל). אני מתפלל לצד מזרח דרום לכיוון ירושלים, הכוונה, שאני מצדד את גופי לכיוון דרום, יש טוענים שיש פה עניין של גאווה, מה היא דרך ההלכה בעניין?
תשובה: השאלה נכונה. היות והציבור כולו לא מכוון בדיוק לירושלים, תעמוד כמו כולם כדי שלא יראה אגודות-אגודות אבל צדד פניך לכיוון דרום קצת. אם תצדד את גופך תראה שונה מכולם ויש עניין שאדם לא יבליט את עצמו ויראה שכולם טועים.
שאלה: מעשר כספים בשמיטה: האם בשנת שמיטה חייבים במעשר כספים?
תשובה: אין הבדל לעניין מעשר כספים בין שנה רגילה לשנת שמיטה. הרב שמואל הולשטיין
שאלה: וידוי בקריאת שמע שעל המיטה: בסידור "איש מצליח" של יוצאי ג רבה (שאני מתפללת בו) נאמר כי בין הימים שאין מתוודים בהם נמצאים הימים "מר"ח סיון עד י"ב בו ועד בכלל". האם הכוונה שאין אומרים וידוי בק"ש שעל המיטה בכל חודש סיוון, ואם כן, מדוע?
תשובה: נכון בימים אלו אין אומרים בהם תחנון, וכפי שמוזכר במ"ב סי' קל"א ס"ק ל"ו, שעד י"ב סיון עדיין אפשר להקריב את קרבן חג השבועות שבימים אלו יש השלמה לקרבן זה. ולכן גם בק"ש שעל המיטה אין אומרים בימים אלו תחנון.
שאלה: הנחת תפילין בצהריים: האם מותר להניח תפילין בצהריים, אם כן, האם לקרוא את אותם תפילות שקוראים בבוקר, אם לא אותם תפילות, אז איזה?
תשובה: מי שלא עלה בידו להניח תפילין בבוקר, יכול להניח תפילין עם ברכותיהן כל היום עד לשקיעה. אם עבר כבר זמן תפילת שחרית, אזי יתפלל מנחה עם התפילין. אולם אם התפלל מנחה וכד' יכול להניח תפילין ולקרוא קריאת שמע בלבד. הרב שמואל הולשטיין
שאלה: עליית קטן לתורה ומפטיר: כידוע ההלכה אומרת שקטן עולה למנין שבעה. האם בבית כנסת אשכנזי גם ניתן לנהוג כך כיום, למרות שבדרך כלל משום מה לא עושים כך?
תשובה: יהודי אשכנז נוהגים שלא להעלות קטן למניין שבעה, אף על פי שבזמן התלמוד נהגו כך. אך גם ליהודי אשכנז מותר להעלות קטן למפטיר.
שאלה: להשתחוות בסוף הצגה: אני הייתי באזור חודש אייר בהצגה לא דתית ובסוף ההצגה השחקנים השתחוו לפני כולם. האם זה מקובל על פי הלכה לעשות דבר כזה או שזה בכלל מנהג של גוים?
תשובה: זה מנהג של גויים. אך זה לא השתחוויה בתור השתחוויה לאליל, זה מין הכרת אין בזה אביזרייהו של עבודה זרה, ולא נראה לי שיש בעיה.
שאלה: להדליק נר שבת שכבה: ראיתי משפחות שנוהגות, במקרה וכבה להם נר שבת, להדליק את הנר שכבה במוצאי שבת. האם יש ענין או מקור לדבר הזה?
תשובה: אם כבר הייתה שקיעה אסור לחזור ולהדליק נרות שבת שבו, אך אם עדיין לא שקעה החמה, אז יש לחלק אם האשה מקבלת שבת עם הדלקת נרות שבת כמו יוצאי אשכנז לא תדליק הנר לאחר שכבה ויכולה לומר לאחד מבני הבית האחרים שעדיין לא קיבל שבת שידליק הנר, ואם האשה אינה מקבלת את השבת עם הדלקת נרות שבת וכפי שרוב בני ספרד נוהגים, תחזור ותדליק, ובכל מקרה כשחוזרים ומדליקים נרות שבת לאחר שכבו אין מברכין עליהם. ושוב אני חוזר וכל זה אם לא הייתה שקיעה.
שאלה: הצטרפות לזימון: א. האם שנים שאכלו מזונות מצטרפים לזימון לאחד שאכל פת? ב. האם נכון להגיד בזימון בשלושה, שאפשר לזמן וגם אם לא חייבים בזימון הרי אומרים פסוקים שלמים ואין כאן שם שמים לבטלה?
תשובה: א.צריך לפחות שניים שיכלו פת. ב. לא, האדם אומר את הזימון בדרך שבח.
שאלה: שיקולים בפסיקה אינטרנטית: אשמח לדעת, האם כאשר הרב ניגש לענות על שאלה באינטרנט, הוא עונה אחרת מאשר שאלה בעל פה או שונה מספרי שו"ת? האם שיקולי הפסיקה משתנים, כאשר בעצם השאלה מובנים חסרונות, כגון: היא באה מאדם לא מזדהה, לא תמיד מפורטים בבירור כל נתוני המידע, כל גולש יכול לקרוא אותה לאחר מכן ולהקיש ממנה על עצמו, קשה להאריך ולפרט בתשובה אינטרנטית, לעיתים התשובה נצרכת במהירות רבה, לעיתים מבקש השואל הדרכה אישית (דבר בלתי אפשרי כשזהותו לא מוכרת)? אשמח לדעת מהן השיקולים השונים, עמן הרב ניגש לפתור שאלות באנטרנט?
תשובה: שיקולי הפסיקה לא משתנים, רק בכנסת יש שיקולים שונים. יתכן שכשאדם שואל שאלה בכתב, ומקבל תשובה בכתב, המשיב יכול לענות לו בפירוט, להסביר לו יותר. אבל את גוף התשובה זה לא משנה. כמובן, כשיש חילוקי דעות בין הקהילות השונות, כאשר השואל לא מזוהה, צריך המשיב לענות על פי כל השיטות.
שאלה: נשיאת נשק בשבת בעיר: האם מותר לשאת נשק בעיר במרכז הארץ בשבת?
תשובה: לעניות דעתי בעיר במרכז הארץ אסור לשאת נשק בשבת.
שאלה: לחיצת יד לאשה כדי שלא לביישה: האם ישנם מקורות שאומרים שמותר ללחוץ יד לאישה כדי שלא הלבין פניה ברבים? לא נראה לי שבתורה מופיע בכלל דבר כזה, הרי כתוב לא תרבה דיבור עם האישה, אז לחיצת יד כן?
תשובה: לי לא ידוע על היתר כזה, אתה צריך להתחמק.
שאלה: מזגן בבית כנסת: יש בבית הכנסת מבוגרים שקר להם מהמזגן וצעירים יותר שחם להם מה הדין ואיך לנהוג?
תשובה: בדרך כלל, צריך ללכת על פי הרוב. שהגבאים יעשו סקר, ואם רוב הציבור רוצה מזגן, אין מה לעשות. גם אם יש משיהו רגיש או חולה, צריך ללכת על פי רוב הציבור.
שאלה: צניעות בילדה בת שלש: כיצד צריך להלביש ילדה בת 3, מבחינת מכנסיים,שרוולים, גופיה,גרביים וכד? מהם הכללים והפרטים בהן צריך לנהוג בהלבשת ילדים בגילאים השונים?
תשובה: אין חובה להלביש ילדה בת 3 בבגדים מלאים אך צריך לחנכה לצניעות בהדרגה.
שאלה: טהרת המשפחה: אני מבקשת לדעת האם חובה לטבול במקווה בדיוק אחרי 7 ימים נקיים או שאפשר לטבול אחרי נניח 10 ימים או יותר?
תשובה: ודאי שאין לדחות טבילה אם הבעל בעיר או שיש סיכוי אפילו קטן שהוא יבוא. אם הוא לא בעיר וודאי לא יבוא אולי ניתן להמשיך לבדוק בדיקות טהרה ולטבול.
שאלה: יחס לאח החי עם גויה: יש לנו אח שחי עם גוייה ויש לו איתה 2 ילדים. היא מתכוונת לעבור גיור בהמשך. כיצד יש לנהוג עמם בשולחן שבת?
תשובה: הנושא גויה כורת עת עצמו מעם ישראל, ילדיו לא יהיו יהודים. זהו האסון הגדול ביותר של העם היהודי אחרי השואה. זו שואה שקטה. רק אם יש סיכוי שהאשה תתגייר כהלכה יש מקום לקרבם.
שאלה: כיור משותף לחלבי ובשרי: יש לי כיור אחד שמשמש לכלים בשריים, את הכלים החלביים אני שוטפת בכיור של השירותים אך לאחרונה התברר לי שיש בכך עניין של טומאה ואינני יודעת כיצד לנהוג?
תשובה: תשטפי את כל הכלים בכיור של המטבח אפילו שהוא כיור אחד רק תקפידי תמיד לשטוף את כלים החלביים לחוד ואת הכלים הבשריים לחוד ובניהם לנקות את הכיור משיורי בשר או חלב שנשארו שם.
שאלה: למה אין צל בבתי קברות: שאלת תם: שמתי לב שאין נהוג בבתי קברות יהודיים, בארץ, במהלך קבורה ובאזכרות, להצל את הנוכחים באמצעים מודרניים, למעט כמובן צמחיה קיימת. השאלה מדוע, האם קיים איסור על כיסוי הצלה של קברים, באופן זמני ו או קבוע?
תשובה: אין מניעה הלכתית לעשות צל כדי להקל על האנשים. החשש היחיד אם יש כוהנים ואז הם נכנסים לאוהל המת, אך בדרך כלל אין בעיה כי הכהנים נזהרים ולא נכנסים כלל.
שאלה: הכרעה במחלוקות בש"ס: ישנן, כידוע, מחלוקות רבות לאורך הש"ס וכן גם מחלוקות בנושאים יומיומיים או בנושאים שנוגעים לעבודה במקדש. כיצד נהגו בפועל לפני בירור המחלוקת בגמרא, הרי יש מקרים שודאי היו במציאות בזמן כלשהו (במחלוקות לגבי גיטין, כשרות ועוד), ואם כן הרי פסקו באותו זמן לנהוג בדרך כלשהי. או כאשר לומדים ממקרה חנה שיש להתפלל כאשר הרגליים צמודות, הרי התפללו ודאי גם לפני לימוד זה, ואם כן כיצד נהגו אז?
תשובה: בירושלמי יש ביטוי 'התורה לא נתנה חתוכה', היסודות ניתנו ויש דברים שחכמי הדור צריכים להכריע. יכול להיות שבדור אחד נהגו ככה ולחכמי דור אחר יראה שהדין אחרת, לא משנה מה נהגו בדור הקודם. אם יש ספק אז מתחשבים בדור הקודם אבל אם חושבים שטעו יכולים לחלוק. התורה נתנה לפי הכרעת חכמי אותו הדור. עד שמאי והלל היו ברמה גבוהה שלא היו מחלוקות כמעט וכשהיו - סנהדרין הייתה מכרעת. אח"כ סנהדרין לא הייתה מתכנסת ולא הייתה הכרעה, וכך בכל הדורות אחרי-כן של התנאים, ויש מחלוקות כמה מאות שנים אחרי, בזמן הבית לא היו כ"כ מחלוקות. אם הייתה שאלה כיצד נעשית עבודה פלונית - חכמי הדור מוסמכים לקבוע ואם להם נראה באופן אחר מותר להם לשנות. ישנם מצבים אחרים, לדוגמא: האם עושים הקפה מימין או משמאל. הנצי"ב אומר שיכול להיות כך וכך. יכול להיות שבדור מסוים החכמים אמרו לנהוג כך ובדור אחר אחרת. ועוד דוגמא, האם הפעמון היה בתוך הזג או על יד אפשר כך ואפשר כך. לא ניתן להביא ראיה מהמציאות להכריע, אם נראה לחכם אחד מהמקראות בצורה כזו או אחרת.
שאלה: הכנת סושי בשבת: האם מותר להכין סושי (מאכל יפני - דג נא שמערבבים אותו בדרך כלל עם אורז, לפעמים כובשים את הדג במשך כמה ימים) בשבת?
תשובה: אם כל מה שצריכים לעשות הוא לגלגל את הדג באורז אין כאן שום בעיה, כשם שמותר להכין סלט או לערבב בצל בגבינה.
שאלה: חיקוי מתים: לשיטה המתירה לחקות אנשים מדי פעם ללא זלזול - האם יש בעיה ספציפית עם אנשים שנפטרו?
תשובה: אין הבדל בין אנשים שנפטרו או לא נפטרו.
שאלה: גזל הגוי בלא ידיעתו: 1. הרב כתב בעניין גזל הגוי שזה איסור חמור מהתורה, וכן, שלומר שמותר לגנוב מגוי זה זיוף חמור של ההלכה. שאלתי היא האם הגזל מגוי יהיה מותר כאשר הגוי אינו מודע לכך או שזה נעשה בצינעה? 2. מהם הגדרים לאמירות של חיבה רגשות, הערות על לבוש או מראה וכו בין בני זוג מבוגרים 32 27 הנפגשים לשם חתונה?
תשובה: גזל גוי אסור בין מידיעתו ובין שלא מידיעתו. לפני נישואין אין להרעיף מילות חיבה.
שאלה: חיוב לכסות את העיניים בקריאת שמע: האם יש חיוב לכסות את העיניים בקריאת שמע דווקא ביד או שמספיק לעצום את העיניים (ללא הנחת היד)?
תשובה: אין עניין דווקא ביד. העיקר זה לכסות את העניים, כדי לרכז את מחשבתו. בתלמוד מוזכר שאדם מעביר את ידיו על עיניו, אך נראה שזה לאו דווקא, זה רק דוגמא.
שאלה: עורלה בצמח הנפליטוס: לפני כשנה קניתי צמח שנקרא נפליטוס (או נפוליטוס השם המדעי ככל הנראה הוא NOPALEA COCHENILLIFERA) זהו קקטוס שעליו הצעירים ללא קוצים ואת העלים שלו אוכלים. האם יש לו דין של עורלה או שניתן לאכול ממנו בלי לחכות שלוש שנים? ניתן לראות תמונה שלו כאן הוא נמצא בתמונה התשיעית מימין.
תשובה: כיוון שרוב הקקטוסים הם רב שנתיים, וא"כ הרי זה כשיח רב שנתי, וממילא חייב בדיני ערלה, ומכיוון שנשתל לצורך אכילת העלים, יש בהם חיוב ערלה, למרות שהחלק הנאכל הוא העלה. מכיוון שאין פרי אחר הרי העלה הוא הפרי וחייב בשנות ערלה. בברכת התורה והארץ הרב יהודה הלוי עמיחי
שאלה: לקרוא לילדים בשם ההורים: לפני חודשיים נולדה לנו בת בשטו"מ וקראנו לה בשתי שמות והשני הוא שם של אמא שלי. כך נהוג במשפחה של אישתי ובאופן פחות נרחב אצלינו, למרות שזה גם נעשה אצלינו. אנחנו עשינו את זה מתוך רצון לכבד אבל אמא שלי הודיעה לי עכשיו שהיא חוששת שזה לא דבר טוב, לה ולילדה, ועוד כי היא חולה במחלה קשה. נודע לאמא שלי שהמחלה שלה חזרה שוב ועכשיו היא מאוד לחוצה ומוטרדת מהעניין הזה ורוצה לדעת אם עשינו טוב או שצריך לתקן את זה ואולי לשנות לבת שלי את השם? בסופו של דבר היינו רוצים לדעת מה המניעים של שני המנהגים, למה אלה קוראים בשם ההורים כשהם בחיים, ואחרים לא?
תשובה: יהודי ספרד נוהגים לקרוא לילד בשם של מי שעדיין בחיים. אתם נהגתם על פי מנהג עדתכם. אין קשר לזה שהאימא חולה. אלו שקוראים בשמות אנשים שנפטרו, זה להנצחה, וכל עוד הוא בחיים אין מה להנציח. הספרדים נוהגים לקרוא בשמות אנשים חיים, זה מבטא כבוד. בתלמוד מוצאים שלאותו אדם, היו שני אנשים באותו שם.
שאלה: בישולי גויים: אני מתגייר ואמא שלי לא ואבא שלי יהודי. כאשר אתגייר בעזרת ה, מה אני לא יכול לאכול? אמרו לי כל מה שאינו נאכל חי, כמו מה למשל? ומה אני עושה בקשר לזה, איך אני כן אוכל לאכול את זה?
תשובה: אין באפשרותי לכתוב את כל הלכות בישולי גויים, אך ע"מ שתאכל לאכול מהאוכל שמבשלת אימך, תעשה איזה חפץ בתבשיל עצמו כמו נתינת מלח תוך כדי בישול או הנחת הקדירה עם האוכל על האש וכדו'.
שאלה: לפרוט כספי צדקה: אני מרכז כספי צדקה של ארגון מסוים ונתקלתי בבעייה: בנק ישראל הוציא צו הקובע כי מי שימסור לבנק ישראל מעות של 5 אגורות עד ל-1 בינואר 2011 (למניינם) יהיה זכאי לקבל תמורתם בלא עמלה סכום שווה ערך. האם אני יכול להחליף את הכסף הזה בכספי צדקה של ארגון אחר ללא ידיעתו (ובכך להעביר את הבעיה לאחראי שלהם, שהוא יצטרך להחליף את המטבעות)?
תשובה: זהו חוסר הגינות, להעמיס עליהם עוד עבודה. אם תוסיף דמי טרחא עבור השרות אין בעיה.
שאלה: בן פקועה: הרב אמר בתשובה קודמת שנהגו לשחוט בן פקועה למרות שמעיקר הדין לא צריך. שמעתי שהשומן שבדרך כלל אסור, בבן פקועה מותר, האם זה נכון ולמה?
תשובה: הדם שלו אסור, אך את החלב לא שייך לאסור, מפני שזה לא וולד שטעון שחיטה. לדם יש לימוד מיוחד שאסור בכל מקרה.